আল্লুরি সিতারাম রাজু
আল্লুরি সিতারাম রাজু (৪ জুলাই ১৮৯৭ - ৭ মে ১৯২৪) (অন্যান্য নাম: আলুরি রাম্পা রাম রাজু, রাম চন্দ্র রাজু, এবং আল্লুরি রামরাজু) ছিলেন একজন ভারতীয় বিপ্লবী যিনি ভারতের স্বাধীনতা সংগ্রামের সাথে যুক্ত ছিলেন। রাজু ১৯২২-২৪ সালের ব্রিটিশ রাজের বিরুদ্ধে "রুম্পা উপজাতিদের বিদ্রোহ"-এ নেতৃত্ব দেন, যা গড়ে উঠেছিলো বিভিন্ন উপজাতীয় নেতা এবং তাদের অন্যান্য সমর্থকদের দ্বারা। স্থানীয় জনগণের নিকট তিনি "মাণ্যম বীরুদ" ('Manyam Veerudu' - "অরণ্যের বীর") হিসাবে পরিচিত ছিলেন।